สังคมข่าวหุ้น
SET ปิดวานนี้ (4 เม.ย.) ที่ 1,594.05 จุด ลดลง 6.32 จุด (-0.39%) มูลค่าซื้อขาย 41,628.88 ล้านบาท การซื้อขายหุ้นวานนี้ ดัชนีปรับตัวลงแทบทั้งวัน
SET ปิดวานนี้ (4 เม.ย.) ที่ 1,594.05 จุด ลดลง 6.32 จุด (-0.39%) มูลค่าซื้อขาย 41,628.88 ล้านบาท การซื้อขายหุ้นวานนี้ ดัชนีปรับตัวลงแทบทั้งวัน
4 เม.ย. 2566

SET ปิดวานนี้ (4 เม.ย.) ที่ 1,594.05 จุด ลดลง 6.32 จุด (-0.39%) มูลค่าการซื้อขาย 41,628.88 ล้านบาท การซื้อขายหุ้นวานนี้ ดัชนีปรับตัวลงแทบทั้งวัน ทำจุดต่ำสุดที่ 1,591.20 จุด และจุดสูงสุดที่ 1,603.79 จุด
โบรกฯ คาดแนวโน้มวันนี้แกว่งไซด์เวย์ยังคงไร้ปัจจัยใหม่ ประกอบกับเข้าใกล้ช่วงวันหยุด ทำให้นักลงทุนเริ่มชะลอการลงทุน ส่วนปัจจัยที่ต้องติดตามเป็นการประกาศตัวเลขการจ้างงานนอกภาคการเกษตรเดือน มี.ค.ของสหรัฐฯ ในปลายสัปดาห์นี้ ให้แนวต้าน 1,610 จุด แนวรับ 1,585 จุด
เคทีซี จับมือ สวอท์ช เปิดตัว SwatchPAY รายแรกในเอเชีย ทางเลือกใหม่แตะจ่ายไร้สัมผัสด้วยนาฬิกา ตอกย้ำจุดยืนผู้นำ Device Pay เผยไตรมาส 1 ปีนี้มียอดใช้จ่ายรูปแบบนี้กว่า 70% ของจำนวนสมาชิกบัตร ชี้ง่ายและปลอดภัย ด้วยระบบ Tokenization รุกเจาะ “นิวเจน” เพิ่มฐานลูกค้าใหม่ ดันทรานแซคชันใช้จ่ายต่อเดือนเพิ่ม จัดโปรโมชั่นพิเศษลูกค้าบัตรเครดิตเคทีซี วีซ่า-มาสเตอร์การ์ด จนถึง 30 มิ.ย.นี้
บมจ.เอเซียเสริมกิจลีสซิ่ง (ASK) เตรียมออกหุ้นกู้ครั้งที่ 2/2566 ครบกำหนดไถ่ถอนปี 2568 อายุ 2 ปี มูลค่าที่ตราไว้หน่วยละ 1,000 บาท ราคาเสนอขายหน่วยละ 944.37836 บาท (คิดเป็นอัตราคิดลดร้อยละ 2.88 ต่อปี) จำนวนเสนอขายไม่เกิน 2,500,000 หน่วย มูลค่าเสนอขายไม่เกิน 2,360,945,900 บาท ไม่มีการชำระดอกเบี้ยตลอดอายุหุ้นกู้ เสนอขายให้แก่ผู้ลงทุนสถาบันเท่านั้น ผ่านผู้จัดการการจัดจำหน่ายหุ้นกู้ คือ ธนาคารกรุงเทพ ระยะเวลาเสนอขายวันที่ 7 และ 10 เม.ย. 2566
บริษัท ทีพีซี เพาเวอร์ โฮลดิ้ง จำกัด (มหาชน) (TPCH) มาตามนัด! เสียบปลั๊กโรงไฟฟ้าประชารัฐฯ บันนังสตา (PBB) ขนาดกำลังการผลิตติดตั้ง 3.00 เมกะวัตต์ จ่ายไฟเข้าระบบเชิงพาณิชย์เรียบร้อยแล้ว หนุนกำลังการผลิตไฟฟ้ารวมทั้งเชื้อเพลิงชีวมวล-ขยะ แตะ 119.30 เมกะวัตต์ พร้อมเดินหน้าลงทุนธุรกิจพลังงานทดแทนในต่างประเทศ ทั้ง “สปป.ลาว-เวียดนาม-กัมพูชา” ลุยพัฒนาโครงการโรงไฟฟ้าประเภทเชื้อเพลิงขยะภายในประเทศ เพิ่ม 1-2 โครงการ ตั้งเป้ากำลังการผลิตรวม 300 เมกะวัตต์ ในปี 2568
บริษัท ช.การช่าง จำกัด (มหาชน) หรือ CK เตรียมออกและเสนอขายหุ้นกู้ ให้แก่ผู้ลงทุนประชาชนทั่วไปและผู้ลงทุนสถาบัน จำนวน 4 รุ่น อายุ 3 ปี 5 ปี 7 ปี และ 10 ปี กำหนดอัตราดอกเบี้ยสำหรับรุ่นอายุ 3 ปี ที่ระดับ 3.00-3.30% ต่อปี และรุ่นอายุ 10 ปี ที่ระดับ 4.00-4.15% ขณะที่อีก 2 รุ่นอยู่ระหว่างการพิจารณา คาดเสนอขายปลายเดือน พ.ค. 2566 ผ่าน 2 สถาบันการเงินชั้นนำ ได้แก่ ธ.กรุงเทพ และ ธ.กรุงไทย ชูเรตติ้ง A- จัดอันดับโดยทริสเรทติ้ง เมื่อวันที่ 30 มี.ค. 2566 สะท้อนความแข็งแกร่งของธุรกิจในฐานะผู้นำในอุตสาหกรรมรับเหมาก่อสร้างและลงทุนในโครงการสาธารณูปโภคขั้นพื้นฐาน
“แสนสิริ” เผย “เศรษฐา ทวีสิน” ยื่นขอลาออกจากตำแหน่ง “ประธานอำนวยการและกรรมการผู้จัดการใหญ่” และทุกตำแหน่งในฐานะกรรมการของบริษัท และกรรมการชุดย่อยของบริษัท มีผล 3 เม.ย. 2566 ด้าน “อภิชาติ จูตระกูล” รักษาการแทน
พร็อพเพอร์ตี้ เพอร์เฟค (PF) เผยไตรมาสแรกเปิดโครงการใหม่ “มาร์เก็ต อเวนิว” ได้รับการตอบรับดี ทำยอดขายได้กว่า 150% เตรียมลุยต่อไตรมาส 2 ด้วยการเปิดเพิ่มอีก 4 โครงการใหม่ มูลค่ารวม 4,950 ล้านบาท และ เปิดเฟสใหม่ในอีก 2 โครงการ ครอบคลุมลูกค้าทุกระดับ ขณะที่โครงการร่วมทุนมียอดขายดีต่อเนื่อง คาดทำได้ตามเป้าที่วางไว้ พร้อมเพิ่มความแข็งแกร่งทางการเงิน ลดหนี้และทำกำไร จากการขายที่ดิน มูลค่า 830 ล้านบาท